Source: http://www.bihon.ro/csm-csu-oradea-va-incheia-sezonul-pe-primul-loc/1615670
Timestamp: 2017-07-23 12:47:06+00:00

Document:
CSM CSU Oradea va încheia sezonul pe primul loc - BIHON
Publi24 BIHON Bihon CSM Oradea CSM CSU Oradea va încheia sezonul pe primul loc CSM CSU Oradea va încheia sezonul pe primul loc	De	Gavril Nutiu	la	11. februarie 2016 14:28	Reactualizat la:	11. februarie 2016 14:30	CSM CSU joacă sâmbătă cu CSU Atlassib, dar nu mai poate pierde poziţia de lideră.	Liderul a învins net „lanterna”
Pentru prima oară de la promovarea sa în Liga Naţională de baschet masculin (în urmă cu 13 ani), echipa orădeană va termina returul pe primul loc al clasamentului. CSM CSU şi-a asigurat poziţia de lideră indiferent de rezultatul din ultima etapă, în care va primi pe teren propriu vizita echipei CSU Atlassib Sibiu.
„Terminăm returul pe primul loc, fapt care constituie o premieră pentru echipa noastră. Este un fapt remarcabil, pentru că obiectivul nostru era clasarea pe locurile unu-şase, deci am realizat mai mult decât ne-am propus. Dorim să câştigăm şi meciul cu Sibiul, pentru a avea la finele returului două victorii în plus faţă de formaţiile de pe locurile următoare, Clujul, Târgu Mureş şi Steaua. Acest lucru va conferi un avantaj echipei noastre, în perspectiva fazei a doua a sezonului regulat”, ne-a declarat antrenorul Cristian Achim. Antrenorul orădean afirmă că deocamdată, calculele pentru play-off sunt premature. „Va urma faza a doua a sezonului regulat, în care se pot întâmpla multe, ierarhiile se pot modifica. Primele şase echipe vor juca între ele, tur şi retur, deci nimic nu este încă decis. Sigur, noi dorim să ne menţinem pe primul loc, dar nu ne gândim încă la play-off. Ne propunem să câştigăm de fiecare dată meciul care urmează”, a spus Cristian Achim.
„Să ne păstrăm avansul”
CSM CSU Oradea are nouă victorii consecutive în acest an, dintre care două în Cupa României şi alte şapte în Liga Naţională. Baschetbaliştii orădeni îşi propun desigur că câştige şi meciul de mâine, pentru a-şi păstra avansul de două puncte faţă de echipele de pe locurile 2-4. „Dorim să câştigăm ultimul meci din retur, mai ales că jucăm în faţa minunatului nostru public. Nu este o motivaţie mai mare pentru jucători decât accea de a câştiga în faţa propriilor suporteri. Nu vom avea o partidă facilă cu Sibiul, dar niciun meci nu este uşor în actuala ediţie. Respectăm echipa sibiană, nu o subestimăm, dar vrem să învingem”, ne-a declarat Şerban Sere, managerul echipei orădene.
Partida CSM CSU Oradea – CSU Atlassib Sibiu are loc sâmbătă, cu începere de la ora 19:00, oră la care sunt programate de altfel toate meciurile ultimei etape. Conducerea CS Municipal adresează spectatorilor îndemnul de a-şi procura din timp biletele de acces la meci. Acestea mai pot fi achiziţionate la sediul clubului, vineri până la ora 13:00, respectiv sâmbătă, la Arena „Antonio Alexe”, cu 90 de minute înainte de startul meciului.
Liderul a învins net „lanterna”	Taguri: CSM CSU Oradea, csu sibiu, lideri, oradea, primul loc	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
	CSM 
 CSM 

CSM 
 CSM 
 CSM